
Parlamentul  României

Camera  Deputaţilor

Comisia pentru industrii si servicii








           Bucureşti, 07.07.2004









            Nr.23/121/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru acceptarea amendamentelor la articolele 19 şi 25 şi la anexa II şi abrogarea anexelor XII şi XIII privind ajurotul de stat, în cadrul Acordului de Comerţ Liber dintre România şi Statele Asociaţiei Europene a Liberului Schimb (AELS), semnat la Geneva la 10 decebrie 1992, adoptate prin Decizia Comitetului mixt România - AELS nr.3/2004, prin procedura scrisă, la 1 aprilie 2004, transmis cu adresa nr.P.L.x- 446 din 30 iunie 2004, înregistrat la Comisia pentru industrii şi servicii sub nr.23/121/2004.



În raport de obiectul şi conţinutul său, proiectul de lege face parte din categoria legilor ordinare.


Potrivit art.75 din Constituţia României, republicată, şi art.86 alin.2 pct.1 din Regulamentul Camerei Deputaţilor, competenţa decizională în cadrul acestui proiect de lege aparţine Senatului.








PREŞEDINTE,

István Antal

            Nr.23/121/2004

RAPORT

asupra proiectului de Lege pentru acceptarea amendamentelor la articolele 19 şi 25 şi la anexa II şi abrogarea anexelor XII şi XIII privind ajurotul de stat, în cadrul Acordului de Comerţ Liber dintre România şi Statele Asociaţiei Europene a Liberului Schimb (AELS), semnat la Geneva la 10 decebrie 1992, adoptate prin Decizia Comitetului mixt România - AELS nr.3/2004, prin procedura scrisă, la 1 aprilie 2004



În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere în fond, cu proiectul de Lege pentru acceptarea amendamentelor la articolele 19 şi 25 şi la anexa II şi abrogarea anexelor XII şi XIII privind ajurotul de stat, în cadrul Acordului de Comerţ Liber dintre România şi Statele Asociaţiei Europene a Liberului Schimb (AELS), semnat la Geneva la 10 decebrie 1992, adoptate prin Decizia Comitetului mixt România - AELS nr.3/2004, prin procedura scrisă, la 1 aprilie 2004, transmis cu adresa nr.P.L.x- 446 din 30 iunie 2004, înregistrat la sub nr.23/121/2004.



Potrivit prevederilor art.75 din Constituţia României, republicată, şi ale art.86 alin.2 pct.1 din Regulamentul Camerei Deputaţilor, competenţa decizională în cadrul acestui proiect de lege aparţine Senatului.



Cu avizul nr.871/18.05.2004, Consiliul Legislativ a avizat favorabil acest proiect de lege.



Potrivit prevederilor art.75 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 7 iulie 2004.



Proiectul de lege are ca obiect de reglementare acceptarea amendamentelor aduse la art.19 şi 25, precum şi la anexa II şi abrogarea anexelor XII şi XIII ale Acordului de Comerţ Liber dintre România şi Statele membre (AELS) - Asociaţia Europeană a Liberului Schimb.

Acordul dintre România şi Statele membre AELS (Elveţia, Norvegia, Liechtenstein şi Islanda) a asigurat liberalizarea semnificativă a comerţului bilateral, de natură să confere produselor româneşti un regim competitiv egal şi nediscriminatoriu la exportul pe pieţele ţărilor membre ale AELS, în raport cu produse similare de origine din ţările membre al Uniunii Europene, precum şi din ţările central şi est-europene, care au încheiat astfel de acorduri cu statele membre AELS.

În cadrul lucrărilor celei de a şasea sesiuni a Comitetului Mixt, din cadrul Acordului de Comerţ Liber dintre România şi statele membre AELS, care a avut loc la 27 noiembrie 2003 la Bucureşti, s-a stabilit continuarea colaborării între ţările participante, îndeosebi în domeniile serviciilor şi investiţiilor, precum şi al accesului firmelor din România şi statelor membre ale AELS la adjudecarea contractelor de achiziţii publice pe respectivele pieţe.

Astfel a fost adoptată, la 1 aprilie 2004, Decizia Comitetului Mixt România-AELS nr.3 din 2004, sub rezerva acceptării ei ulterioare de către Părţi.

Această decizie face obiectul prezentei legi şi face referire la amendarea articolelor 19 şi 25 şi a anexei II, precum şi la abrogarea anexelor XII şi XIII privind ajutorul de stat, circumscrise Acordului.

Prevederile Deciziei nr.3 din2004 a Comitetului Mixt sunt de natură să completeze cadrul juridic al relaţiilor comerciale dintre România şi statele AELS, de o manieră conformă cu obligaţiile asumate în plan multilateral.

După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor spre dezbatere şi adoptare, proiectul de Lege pentru acceptarea amendamentelor la articolele 19 şi 25 şi la anexa II şi abrogarea anexelor XII şi XIII privind ajutorul de stat, în cadrul Acordului de Comerţ Liber dintre România şi Statele Asociaţiei Europene a Liberului Schimb (AELS), semnat la Geneva la 10 decembrie 1992, adoptate prin Decizia Comitetului mixt România - AELS nr.3/2004, prin procedura scrisă, la 1 aprilie 2004, în forma prezentată de Guvern.

La lucrările comisiei au fost prezenţi 19 de deputaţi din totalul de 24 membri ai comisiei.

În raport de obiectul şi conţinutul său, proiectul de lege face parte din categoria legilor ordinare.

                        PREŞEDINTE,                                     SECRETAR,

                          István Antal                                       Cristian Buzea

Consilier,

Viorela Gondoş

